**ВАЖНО ЗА ЗЕМЕДЕЛСКИТЕ СТОПАНИ:**

**На 7 февруари 2018г. от 14.30 часа,** в гр. Перник в Двореца на културата – малък салон, ще се проведе информационна среща на земеделските стопани от областта с експерти от Министерство на земеделието, храните и горите.

Срещата е част от информационната кампания на МЗХГ, която се организира в областните градове на страната. График на срещите е поместен на електронната страница на министерството.

Дискутираните теми ще бъдат свързани с:

* Директните плащания и Системата за идентификация на земеделските парцели за 2018 г.;
* Схеми и мерки за подпомагане по Програмата за развитие на селските райони за 2018 г.;
* Прилагането на Общата селскостопанска политика след 2020 година;
* Поземлените отношения - служебни разпределения и доброволни споразумения, договори за наеми и аренда, разпределение на земи от Общинския поземлен фонд и Държавния поземлен фонд;
* Информационната система ИСУН за кандидатстване, изпълнение, управление и наблюдение на одобрените Оперативни програми, съфинансирани от Кохезионния и Структурните фондове на ЕС.